
	Rydw i wedi prawfddarllen, arbrofi gydag offer trefnu uwch a fynd i'r afael â gwendidau sgiliau mân drwy ddatblygiad proffesiynol fy waith.



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol). 

Yn yr aseiniad yma, mi fyddaf yn adfyfyrio’n feirniadol ar sut i gefnogi dysgwyr unigol a’i chynnydd gan ystyried ei rwystrau penodol yn ystod cyfnod drosglwyddo. Trwy wneud hyn, defnyddiaf theori, ymarfer a thystiolaeth o’r llenyddiaeth er mwyn cefnogi'r strategaethau rwyf wedi dewis a fydd yn helpu i ddatblygu iaith, lles emosiynol, a llwyddiant academaidd y disgybl. Y disgybl rwy’n trafod yw bachgen chwech oed sydd yn dod o Tsieni. Er mwyn cadw cyfrinachedd ac anhysbysrwydd y plentyn (BERA, 2024), byddaf yn ei alw’n Tomos. Mae Tomos yn symud o Beijing i Abertawe ac mae ei rhieni eisiau ei anfon i ysgol Gymraeg. Ni all Tomos siarad Cymraeg ac mae dim ond yn siarad ychydig iawn o Saesneg. Golyga hyn bydd rhwystr iaith gan Tomos gyda’r Gymraeg a’r Saesneg. Ar ben hynny, mae’n bosib bydd ganddo rwystrau gyda’r newid o ran diwylliant a chymdeithas. Fel athrawes yn y sefyllfa, rwy’n bwriadu asesu cefndir iaith Saesneg y disgybl a’u hyfedredd (Estyn, 2024). Mae hyn yn galluogi'r ysgol i greu gwersi cymorth SIY (Saesneg fel Iaith Ychwanegol) personol a gall hyn cymryd rhwng dwy wythnos a deg wythnos yn dibynnu ar lefel hyfedredd iaith y disgybl (Estyn, 2018). Mae’n bwysig i nodi hawliau plant, yn benodol erthygl 28 ‘Mae gan blant yr hawl i addysg ' gan ei fod yn rhoi hawl i bob plentyn gael addysg, ble bynnag rydyn nhw’n eu byw neu o ble rydyn nhw’n eu dod o (Llywodraeth Cymru, d.d.). Felly mae gan Tomos yr hawl i addysg yng Nghymru. Trwy’r aseiniad, byddaf yn esbonio beth fyddaf yn defnyddio i gefnogi Tomos gan ddefnyddio llenyddiaeth i esbonio pam bydd hyn yn gweithio i gefnogi.

Dywed Shaeffer (2009), ni all plant dysgu os nad ydynt yn deall iaith eu hathro neu’r llyfrau. Golyga hyn bod angen rhywfath o ffordd i gyfathrebu gyda’r disgybl neu byddant dim yn gallu dysgu. Dangosir ymchwil pan fydd addysg yn canolbwyntio ar ddatblygiad cyfannol plant, mae siawns llawer uwch o lwyddo (Pinnock, 2009). Felly, mae iaith yn rhan o ddatblygiad cyfannol plant. Rydym yn gwybod bod plant yn dysgu yn well trwy gysylltu cysyniadau a gwybodaeth newydd i beth maent yn gwybod yn barod. Felly, rhaid cyflwyno gwaith neu wybodaeth mewn ffordd sy’n galluogi plant i gysylltu gwybodaeth newydd â phethau cyfarwydd, gan ddefnyddio iaith y maent eisoes yn ei gwybod (Pinnock, 2009). Mae’r iaith gyntaf plentyn yn gyrru dysgu a datblygiad gan fod plant yn dod yn feddylwyr ac yn ddysgwyr trwy eu hiaith gyntaf. Dywed Pinnock (2009), yr oed gorau i ddysgu ail iaith yw un deg dau oherwydd maen nhw wedi dysgu digon o’i iaith gyntaf, felly maent yn gallu gweithio allan ystyr geiriau ieithoedd gwahanol gan ddefnyddio eu hiaith gyntaf. Mae Tomos yn chwech oed felly o ddefnyddio’r ymchwil hwn, nid yw Tomos wedi datblygu ei iaith gyntaf digon i fod yn dysgu ail iaith neu hyd yn oed trydedd iaith. Er mwyn i Tomos deall gwersi academaidd mewn ei ail iaith sef Cymraeg, mae ymchwil yn dweud bod angen dysgu iaith am o leiaf 5 blwyddyn felly bydd y proses o ddysgu Cymraeg iddo yn hir ac anodd ar arddegau (Pinnock, 2009).

Mae cysylltiad clir rhwng datblygiad cymdeithasol-emosiynol ac ieithyddol plant oherwydd bod angen i blant gyfathrebu eu teimladau a’u hemosiynau i’w rheoli (Kalland a Linnavalli, 2022). Mae enwi emosiynau yn unig yn helpu plant i fynegi eu teimladau (Kalland a Linnavalli, 2022). Ni fydd Tomos yn gallu gwneud hyn yn yr ysgol gan na fydd neb yn ei ddeall. Trwy gyfathrebu, mae plant ifanc hefyd yn datblygu eu sgiliau rhyngbersonol, y gallu i ddeall eraill a’r gallu o drefnu eu meddyliau eu hunain (Wang, 2023). Ni fydd Tomos yn cael y cyfle i ddatblygu'r sgiliau yma yn ysgolion Cymraeg oherwydd bod yr unig iaith gall eu siarad yw Mandarin. Ymhellach, mae iaith a chyfathrebu yn hanfodol i blant integreiddio i ddosbarthiadau, grwpiau newydd ac mae plant gyda datblygiad iaith dda yn well am ryngweithio ag eraill (Wang, 2023). Ni fydd hyn yn bosibl i Tomos gan nad yw Tomos yn gallu siarad Cymraeg na Saesneg felly ni fyddai’n gallu datblygu’r sgiliau hyn. Pwysleisia Pestel (2012) mae plant sydd gyda phroblemau gyda lleferydd ac iaith yn dwy i dair gwaith yn fwy tebygol o gael eu bwlio gan gyfoedion. Pe bai hyn yn digwydd i Tomos, byddai’n ei chael trafferth i gyfathrebu beth sydd yn digwydd.

Esboniodd Zhou (2024) theori Vygotsky a sut mae iaith yn chwarae rhan allweddol mewn dysgu a datblygiad plentyn. Mae hyn oherwydd mae’n helpu’r plentyn adeiladu ystyr sydd yn cynorthwyo darganfyddiad. Credodd Vygotsky bod cyfathrebu gyda phobl hyn yn cefnogi dysgu a datblygiad plentyn yn wybyddol ac yn ieithyddol (Zhou, 2024). Mae hyn yn berthnasol i’w damcaniaeth gymdeithasol-ddiwylliannol Vygotsky gan ei fod yn pwysleisio pa mor bwysig yw rhyngweithiadau cymdeithasol, cyd-destunau diwylliannol a chynnwys y teulu ar gyfer datblygiad gwybyddol ac emosiynol plant (Zhou, 2024). Felly, dadleuir bod iaith yn hanfodol i ddatblygiad plant. Amlygodd Vygotsky mai amgylcheddau iaith-gyfoethog megis gweithgareddau grŵp, adrodd straeon a chael sgyrsiau yw’r allwedd i’r dull hwn oherwydd ei fod yn meithrin mynegiant geiriol a datblygiad gwybyddol yn ogystal ag iaith. I wrthwynebu theori Vygotsky, roedd Chomsky yn cael damcaniaeth o’r enw'r ddamcaniaeth gramadeg cyffredinol, mae’r damcaniaeth yma yn syniad o mae pob iaith yn rhannu’r un rheolau gramadegol sylfaenol (Hoque, 2021). Credodd Chomsky hefyd y gall plentyn ddysgu a defnyddio ei iaith frodorol trwy gadw at y set benodol o reolau y mae eu cyfoedion yn eu defnyddio (Hoque, 2021). Mae rôl rhyngweithio gymdeithasol yn wahanol yn ddamcaniaeth Vygotsky a Chomsky. Yn ôl damcaniaeth Vygostsky, mae iaith yn gweithredu fel cyfrwng cyfathrebu cymdeithasol, ac yn datblygu iaith a gwybyddiaeth yr un pryd (Nath, 2010). Yn ôl damcaniaeth Chomsky, mae iaith yn storio yn yr ymennydd ac mae pobl yn cael eu geni â chyfarpar biolegol i ddysgu iaith. Felly, nid yw Chomsky yn pwysleisio cyfathrebu cymdeithasol cymaint â Vygotsky (Nath, 2010).

Credai Dewey y dylai addysg ganolbwyntio ar y plentyn “Dewey believed that at the centre of the whole academia was the child” (Sikandar, 2015, t. 191). Credai hefyd y dylai addysg gynnwys profiad bywyd go iawn fel bod myfyrwyr yn ymgysylltu'n llawn ac yn gallu gwneud cysylltiadau o fywyd go iawn i addysg (Sikandar, 2015). I ategu, tynnodd Dewey sylw at y dylai athrawon gynllunio a chysylltu gwersi a deunyddiau ar gyfer y wers i'r disgyblion wrth ystyried eu gofynion, eu diddordebau a'u datblygiad (Sikandar, 2015), gan nad yw pynciau yn sicrhau dysgu a datblygu ynddo'i hun. Felly, gwaith yr athro yw sicrhau bod addysg yn berthnasol i bob plentyn gan gynnwys plant sy'n symud i'r ysgol o ardaloedd gwahanol, fel Tomos. Mae damcaniaethau Dewey a Vygotsky yn rhannu nifer o agweddau ond hefyd yn gwrthdaro ar bwyntiau pwysig. Un o'r prif agweddau sydd yn gwrthwynebu yw bod Dewey yn canolbwyntio ar sut y dylai addysg fod yn unigol i bob plentyn a dylai eu profiadau arwain y dysgu (Glassman, 2001). Pwysleisiodd Vygotsky bwysigrwydd addysgeg gymdeithasol a sut mae hyn yn helpu pob plentyn i ddatblygu (Glassman, 2001). Bydd Tomos yn cael rhwystrau gyda hyn oherwydd dydy ef dim yn gallu cyfathrebu gyda’r gymdeithas felly bydd rhoi addysg sydd yn unigol iddo ef yn ei helpu mwy. Agwedd wrthwynebol arall rhwng damcaniaeth Dewey a Vygotsky yw bod Dewey yn credu bod y plentyn yn ddysgwr annibynnol sy'n cyflawni ei nodau ei hun trwy ei ddiddordeb (Glassman, 2001). I gyferbynnu hyn, awgrymodd Vygotsky fod angen i blant gael eu harwain gan fentor yn lle fod yn rhy annibynnol (Glassman, 2001). Er bod rhwystrau iaith gyda Tomos, bydd angen arweiniad cryf iddo cyn gweithio yn annibynnol. Bydd angen i Tomos cael llawer o arweinyddiaeth cyn iddo ef gweithio yn annibynnol i sicrhau fod ef yn deall beth yw gwneud. Mae Glassman (2001) yn tynnu sylw at gyd-fynd rhwng Dewey a Vygotsky sef bwysigrwydd weithgareddau pob dydd i ddatblygiad.

Mae dau fath o drawsnewidiadau sy'n llorweddol a fertigol, mae trawsnewidiadau fertigol yn newid allweddol o un wladwriaeth neu statws i un arall, tra bod trawsnewidiadau llorweddol yn digwydd bob dydd ac yn llai nodedig (Vogler, Crivello a Woodhead, 2008). Mae Tomos wedi cael profiad o drawsnewidiad fertigol gan ei fod wedi symud o un wladwriaeth, Tsiena, i un arall, Cymru. Bydd rhaid i Tomos addasu i dŷ newydd, ysgol newydd, ffrindiau newydd ac yn y blaen. Mae Bridges (2017) yn nodi bod tri cham o drawsnewid yn ei fodel: y diwedd, parth niwtral a dechreuadau newydd. Bydd rhaid i Tomos fynd drwy'r tri cham hyn. Y cam cyntaf yw pan mae'n gadael ei deulu, ffrindiau, ysgol a’i gymuned – gelwir hyn yn system feicro sef y system gyntaf yn ddamcaniaeth Bronfenbrenner (The Early Years & Childcare Service, 2021). Bydd datblygiad y plentyn yn cael ei effeithio gan y ffordd mae’r bobl yma’n rhyngweithio â nhw, y fwyaf cefnogol yw’r perthnasoedd, y fwyaf effeithiol y bydd plentyn yn datblygu (The Early Years & Childcare Service, 2021). Gall hyn fod yn anoddach i rai plant nag eraill yn dibynnu ar eu sefyllfa gyda'r bobl yn y micro system. Y cam nesaf yw’r parth niwtral, lle nad yw’r dechreuadau newydd wedi dechrau ond mae’r hen wedi mynd (Bridges, 2017). Dyma’r broses o symud o un wlad i wlad arall i Tomos. Y cam olaf o Fodel Trosglwyddiadau Bridges yw dechreuadau newydd, sef dod allan o’r trawsnewid a dechrau'r newidiadau (Bridges, 2017). Dyma le fydd Tomos yn dechrau ysgol newydd, creu ffrindiau newydd, ymuno â chymunedau newydd ac yn y blaen. I herio Bridges, dywed Abbas (2020) mae’r model yn gyfyngedig oherwydd ei fod yn canolbwyntio ar drawsnewid dynol yn unig. Golyga hyn mae’r model yn anwybyddu ffactorau pwysig eraill ar gyfer rheoli newid.

Dyma’r adran lle rwy’n bwriadu esbonio’r strategaethau defnyddiaf er mwyn cefnogi datblygiad Tomos, bydd ef yn derbyn gwersi cymorth SIY personol sef rhaglen deg wythnos oherwydd ei ddiffyg hyfedredd iaith (Estyn, 2018). Dangosir ymchwil mae disgyblion SIY yn gallu llwyddo’n well yn asesiad Saesneg na disgyblion sydd â Saesneg fel iaith gyntaf os cânt y gefnogaeth iawn. Hefyd, dangosir ymchwil y fwyaf o ieithoedd mae disgybl yn dysgu, y fwy hyfedr yn Saesneg maen nhw’n eu dod (Estyn, 2018). Mae angen i strategaethau iaith effeithiol helpu i ddatblygu sgiliau iaith, integreiddio cymdeithasol a lles emosiynol i'r plentyn. I ddatblygu iaith Tomos, y strategaethau allweddol rwy’n bwriadu defnyddio yw cymhorthion gweledol a chyfathrebu di-eiriau, cefnogaeth cyfoedion, sgaffaldiau, ymgorffori iaith frodorol Tomos yn wersi, cefnogaeth SIY, ymgorffori diwylliant Tomos i wersi ar gyfer cynhwysiad ystafell ddosbarth a chyfranogiad rhieni.

Mae cymhorthion gweledol yn strategaeth y byddaf yn annog Tomos i'w ddefnyddio i gyfathrebu â mi fy hun ac eraill. Gall delweddau roi cyd-destun i Tomos, gan ei helpu i ddeall yr hyn y mae'n ei ddysgu (The Bell Foundation, 2021). Y mathau o ddelweddau defnyddiaf yw lluniau, fideos, diagramau, siartiau, gwrthrychau ffisegol, llyfrau, mapiau pan fo’n berthnasol ac yn y blaen. Defnyddir cymhorthion gweledol er mwyn helpu i wneud gwersi neu bynciau yn fwy clir a hawdd i’w ddeall (Shabiralyani et al., 2015). Yn ôl Halwani (2017), mae defnyddio cymhorthion gweledol yn lleihau ofn disgyblion SIY pryd maent yn ateb cwestiynau o flaen y dosbarth ac yn eu hannog i gymryd rhan yn fwy. Ar ben hynny, mae hyn yn helpu disgyblion i deimlo'n fwy hyderus ac yn fwy tebygol o fwynhau'r dysgu. Mae’n rhaid i athrawon gwybod sut i ddefnyddio cymhorthion gweledol yn gywir neu os nad ydyn nhw gall hyn effeithio ar y broses ddysgu ac yn effeithio’n uniongyrchol ar y canlyniadau dysgu (Shabiralyani et al., 2015). Dywed yr ymchwil nad yw’r rhan fwyaf o athrawon yn defnyddio’r cymhorthion yn effeithiol, felly byddaf yn sicrhau fy mod i’n gallu gwneud hynny’n gywir. Un enghraifft yw mat iaith yn Fandarin, Cymraeg a Saesneg. Dyma gyfle iddo ddysgu geiriau allweddol yn Gymraeg a Saesneg a dechrau adnabod geiriau nad yw'n eu deall. I wneud hon yn dasg annibynnol, gallai Tomos edrych i fyny beth mae'r geiriau hyn yn ei olygu mewn geiriadur i'w helpu i ennill geirfa ehangach (The Bell Foundation, d.d.).

Sgaffaldiau yw'r broses o gynorthwyo dysgwr dros dro i gyflawni tasg neu ennill gwybodaeth (The Bell Foundation, 2024). Yna byddai'r cymorth hwn yn cael ei dynnu'n ôl yn raddol gan fod angen llai ar y dysgwr. Wrth weithio gyda rhywun mwy profiadol neu wybodus, caiff y dysgwr ei sgaffaldio. Bydd hyn yn cael ei gymhwyso yn fy ystafell ddosbarth gan y byddaf yn gweithio'n agos gyda Tomos i fodelu iaith ar lafar ac yn ysgrifenedig. Bydd angen sicrhau bod y sgaffaldiau yn cael eu tynnu'n araf ac ar yr adeg gywir gan y gall sgaffaldiau wneud neu dorri llwyddiant academaidd. Byddaf yn sicrhau bod Tomos yn dod yn ddysgwr annibynnol a datryswr problemau critigol (Knight-Hay, 2023). Rhwystr i athrawon gan ddefnyddio sgaffaldiau yw dod o hyd i'r cydbwysedd rhwng sgaffaldiau ac annibyniaeth. Gall hyn beri i'r disgybl ddibynnu gormod ar ei athro neu beidio â chael digon o gefnogaeth (Knight-Hay, 2023). Mae Knight-Hay (2023) yn pwysleisio bod rhaid i athrawon annog y disgybl oherwydd bod cymorth ac anogaeth yn help i wella perfformiad annibynnol. Felly, dylai athrawon annog disgyblion drwy sgaffaldiau, hyd yn oed wrth dynnu'r cymorth yn ôl yn raddol.

Gall iaith fod yn rhwystr i rieni disgyblion SIY, a all hyn olygu nad oes ganddynt rôl weithredol yn eu haddysg (Boland Quigley, 2023). Er enghraifft, efallai y bydd y rheini’n cael anhawster deall llythyrau ysgrifenedig, a gall hyn arwain iddynt golli allan ar ddigwyddiadau pwysig fel noson rhieni a chyfleoedd eraill sydd yn hanfodol ar gyfer cefnogi addysg eu plentyn (Boland-Quigley, 2023). I ddatrys hyn, mae’n hanfodol i athrawon bod yn ymwybodol o’r mater, a gall yr ysgol greu cyfleoedd er mwyn dathlu gwahanol ddiwylliannau ac ieithoedd. Pwrpas hyn yw dangos i’r rhieni mae’r ysgol yn gwerthfawrogi a dymuno eu bod yn rhan o addysg ei phlentyn. Gallai'r ysgol hefyd wahodd cyfieithydd ar gyfer digwyddiadau fel noson rhieni a chynnwys eu mamiaith ar lythyrau i sicrhau fod y rhieni yn deall.

I wneud Tomos deimlo ei fod yn rhan o fy ystafell ddosbarth, hoffwn gynnwys ei iaith, ei diwylliant a'u dathliadau mewn fy ngwersi a fy nosbarth. Byddwn yn gwneud hyn trwy osod ymadroddion cyffredin yn ei mamiaith ac ieithoedd eraill ar y wal. Er enghraifft, byddwn yn rhoi i fyny ‘Bore da’, ‘Good morning’ a ‘早上好’ (Bore da yn Fandarin) felly mae Tomos yn gallu teimlo'n gynwysedig a gweld amrywiaeth o ieithoedd gyda'i gilydd. Byddem hefyd yn dysgu ac yn dathlu'r Flwyddyn Newydd Tsieineaidd i ddod yn fwy addysgedig ar ddiwylliant Tomos. Mae'n bwysig i Tomos a disgyblion eraill annog amrywiaeth mewn ysgolion gan fod disgyblion yn gallu dod yn fwy agored, deall mwy am wahanol ddiwylliannau a dod yn fwy empathig (Drexel University School of Education, 2023). Ffordd arall y byddwn i'n ceisio gwneud i Tomos deimlo ei fod wedi'i gynnwys yw dysgu ymadroddion cyffredin yn ei famiaith, sef Mandarin. Gobeithio y bydd yn cydnabod fy mod wedi gwneud ymdrech i ddod i'w adnabod a gallai hyn fod o fudd i mi hefyd gan y gallai Tomos ei helpu gydag ynganiad (Elia, 2024). Byddwn hefyd yn annog disgyblion eraill yn fy nosbarth i ddysgu rhai ymadroddion allweddol. 

Mae cefnogaeth cyfoedion yn ffordd wych i ddisgyblion SIY ddysgu gan eu cyfoedion a datblygu’n gymdeithasol. Gall disgyblion SIY dyfu'n academaidd trwy ddefnyddio iaith, dysgu ac ymddygiad modelu (The Bell Foundation, 2024). Gallent hefyd greu cyfeillgarwch trwy gefnogaeth cyfoedion, bydd ddiddordebau tebyg hefyd yn helpu. Rwy’n bwriadu paru Tomos gyda bachgen sy'n mwynhau chwarae, gwylio a siarad am bêl-droed gan nad oes angen cyfathrebu clir ar blant bob amser wrth chwarae “children can also use this language of common interests, emotions or feelings to communicate” (Wehner, 2010, t. 5). Golyga hyn mae plant yn gallu siarad yr un iaith wrth chwarae heb siarad mewn unrhyw iaith mewn gwirionedd.

Mewn dogfen Llywodraeth Cymru (2024), diffinnir addysg drochi fel pan fydd dysgwyr yn cael addysg drwy iaith sy'n wahanol i'w mamiaith. Mewn ysgolion Cymraeg yng Nghymru, mae addysg drochi yn cefnogi’r rhai nad ydynt yn siarad Cymraeg gartref. Y math hwn o addysg yw pan fydd disgybl ond yn clywed a siarad iaith yr ysgol yn yr ysgol. Pwrpas hyn yw cefnogi dysgwyr i ddatblygu geirfa a chystrawen (Estyn, 2022). Gall yr addysg drochi cyfrannu at gefnogi 'Cymraeg 2050: Miliwn o siaradwyr Cymraeg'. Wrth ddefnyddio'r math hwn o addysg, y blaenoriaethau dysgu'r iaith yw sgiliau gwrando, siarad, darllen, ac ysgrifennu yn y drefn honno (Estyn, 2022). Felly, byddwn i'n canolbwyntio ar sgiliau gwrando Tomos yn gyntaf ac yna'n datblygu'r sgiliau eraill. Dywed Williams Fortune (2024) bod un o’r rhwystrau mwyaf gydag addysg drochi yw ceisio sicrhau bod disgyblion yn cyfathrebu yn yr iaith yr ysgol i'w gilydd. Nid yw hyn yn berthnasol i Tomos gan na fydd yn gallu siarad Cymraeg na llawer o Saesneg pan fydd yn cyrraedd yr ysgol. Er hyn, bydd clywed yr iaith Gymraeg yn ei helpu oherwydd bydd ef yn cael y cyfle i ddeall strwythur frawddegau, ynganiad a geirfa, felly, bydd yn gallu amsugno'r iaith yn fwy (Willimas Fortune, 2024). I ychwanegu, pwysleisiodd Alali a Schmitt (2012) pwysigrwydd o roi'r cyfle i ddisgyblion SIY i ailymweld â’r iaith maent yn dysgu yn aml. Pwrpas hyn yw sicrhau bod y disgybl yn deall yn llawn ac yn gallu ei defnyddio’n briodol.

Y Safon Broffesiynol sy’n berthnaso i’r aseiniad yma yw ‘Datblygu technegau newydd’ oherwydd fel athrawes bydd angen i mi ddatblygu technegau a strategaethau newydd, er mwyn cefnogi pob disgybl yn fy nosbarth (Prifysgol Bangor, 2021). I gloi, yn yr aseiniad yma rwyf wedi archwilio sut i gefnogi Tomos wrth symud o Beijing i Abertawe, ble bydd ef yn mynychu ysgol Cymraeg. Mae’r rhwystrau iaith, diwylliannol ac emosiynol sy’n wynebu Tomos yn amlygu’r pwysigrwydd o strategaethau addysgu penodol a chynaliadwy, megis cefnogaeth ieithyddol trwy gymhorthion gweledol, sgiliau rhyngbersonol trwy gefnogaeth cyfoedion, amgylchfyd iaith-gyfoethog trwy addysg drochi a strategaethau arall. Byddai’r holl strategaethau yr wyf wedi’u hystyried yn creu amgylchedd dysgu cefnogol wedi’i deilwra i anghenion unigryw Tomos, gan hybu ei ddatblygiad iaith, ei les emosiynol, a’i lwyddiant academaidd mewn lleoliad addysgol Cymraeg.

